Grand Royal

Grand Royal Records foi un selo discográfico estadounidense baseado nos Ánxeles (California), fundado en 1992 polos Beastie Boys xunto con Capitol Records despois de que o grupo deixase Def Jam Recordings.

Debido ao aumento das débedas, Grand Royal cesou as súas actividades no ano 2001. Os seus activos foron vendidos a través de poxas en Bid4Assets; estas non incluían os dereitos da música dos Beastie Boys. Os activos e o fondo de catálogo serían mercados por un grupo de seareiros que á súa vez crearon GR2 Records.

Grand Royal foi tamén o nome dunha revista escrita e publicada polo grupo. Foi famosa polo artigo "Mulling Over the Mullet" (reflexionando sobre o Mullet), aparecido no seu número 2, que satirizaba o peiteado mullet (os Beastie Boys tamén gravaron un tema chamado "Mullet Head", que foi editado a través de Grand Royal no seu sinxelo de 12" "Sure Shot").

 Notas 

Categoría:Discográficas dos Estados Unidos de América